12. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1537 της 19 Αυγ. 1969/18 Αυγ.  1970 (ΦΕΚ Α΄ 168) Περί επικυρώσεως αποφάσεως Νομισματικής Επιτροπής «περί λήψεως μέτρων δια την προσέλκυσιν των εις ελεύθερον συν/μα αποταμιεύσεων των Ελλήνων ναυτικών και εργατών εξωτερικού. (Επεκυρώθη δια της υπ’ αριθ. 87 της 4/18 Αυγ. 1970 Πράξεως του Υπ. Συμβουλίου, ΦΕΚ Α΄ 168). Η Νομισματική Επιτροπή λαβούσα υπ’ όψιν: α)Την υπ’ αριθ. 1496/11/16.4.68 απόφασιν αυτής, δι’ ης επετράπη εις τας εν Ελλάδι Τραπέζας και το Ταχυδρομικόν Ταμιευτήριον όπως αποδέχωνται καταθέσεις εις ελευθέρως μετατρέψιμον συνάλλαγμα εκ μέρους Ελλήνων ναυτικών, υπαλλήλων ναυτιλιακών πρακτορείων και εργατών εξωτερικού. β)Τας υποβληθείσας εκ μέρους ενδιαφερομένων καταθετών προτάσεις, ως και τας επ’ αυτών απόψεις των εκπροσώπων των πιστωτικών ιδρυμάτων. γ)Τας διαμορφωθείσας εις τας ξένας χρηματαγοράς συνθήκας, ιδία όσον αφορά εις τα ισχύοντα σήμερον εν τη αλλοδαπή επιτόκια. Κρίνασα δε ότι η σημειωθείσα μέχρι τούδε αξιόλογος επιτυχία των, δια της εν αρχή μνημονευομένης αποφάσεώς της, θεσπισθέντων κυβερνητικών μέτρων δια την προσέλκυσιν των εις συνάλλαγμα αποταμιεύσεων των εν τω εξωτερικώ εργαζομένων Ελλήνων, δικαιολογεί την υπέρ αυτών εξασφάλισιν έτι περαιτέρω ευεργετημάτων και ωφελειών, απεφάσισεν: Όπως, τροποποιούσα και συμπληρούσα την ανωτέρω αναφερομένην απόφασιν αυτής, (συν. 1496/11/16.4.68), εγκρίνει τα κάτωθι: 1.Πέραν των εν παρ. 1 της ανωτέρω αποφάσεως (Ν.Ε. 1496/11/16.4.1968) καθοριζομένων προσώπων το δικαίωμα τηρήσεως εν Ελλάδι ελευθέρως μετατρεψίμων λογαριασμών εις συνάλλαγμα παρέχεται δυνάμει της παρούσης, και εις: α)Πάντας τους υφ’ οιανδήποτε ιδιότητα εργαζομένους, ήτοι προσφέροντας εξηρτημένην εργασίαν, μονίμως, εν τη αλλοδαπή Έλληνας υπηκόους, υπό την απαραίτητον προϋπόθεσιν ότι, τα προς κατάθεσιν ποσά, προέρχονται αποδεδειγμένως εκ των εις το εξωτερικόν καταβαλλομένων αυτοίς αποδοχών των εις ξένον συν/μα. β)Τας εν τη αλλοδαπή Ελληνικάς Κοινότητας, τους Ελληνικούς Συλλόγους ή Συνδέσμους και τας εκκλησιαστικάς Επιτροπάς Ελληνικών Ναών. 2.Οι εν λόγω μετατρέψιμοι λ/σμοί καταθέσεων εις συν/μα δύνανται να τηρώνται και εις οιονδήποτε έτερον, του εμβαζομένου ή προσκομιζομένου προς κατάθεσιν, ελευθέρως μετατρέψιμον ξένον νόμισμα, εφ’ όσον εξ υπαρχής ήθελεν εγγράφως ζητήσει τούτο ο καταθέτης. Εν τη περιπτώσει ταύτη, η αντίστοιχος μετατροπή θα λαμβάνη χώραν επί τη βάσει της ισχυούσης, κατά την ημέραν της καταθέσεως, μέσης επισήμου τιμής αγοράς και πωλήσεως του τε εμβαζομένου ή προσκομιζομένου προς κατάθεσιν ξένου νομίσματος και του εις ο θα τηρηθή τελικώς ο λογ/σμός της καταθέσεως τοιούτου. 3.Τα επιτόκια απασών των αναφερομένων εις την παρ. 2 της τροποποιουμένης αποφάσεως (Ν.Ε. 1496/11/16.4.68) κατηγοριών καταθέσεων εις συνάλλαγμα αυξάνονται, οριζόμενα, από της 1ης Οκτ. 1969, ως ακολούθως: α)Των καταθέσεων όψεως, εις 3% ετησίως. β)Των καταθέσεων Ταμιευτηρίου: απλαί εις 6,25% ετησίως. υπό προειδοποίησιν εις 6,75% ετησίως. γ)Των καταθέσεων επί προθεσμία: 3 έως 6 μηνών εις 6,75% ετησίως. 6 έως 12 μηνών εις 7,25% ετησίως. 12 έως 24 μηνών εις 7,50% ετησίως. 24 μηνών και άνω εις 7,75% ετησίως. Δια της υπ’ αριθ. 1776/35 της 13 Απρ./18 Αυγ. 1970 αποφ. της Υποεπιτροπής Πιστώσεων (ΦΕΚ Α΄ 168) εγκριθείσης δια της υπ’ αριθ. 88 πρ. Υπουργ. Συμβ. της 11/18 Αυγ. 1970 (ΦΕΚ Α΄ 168), ο τόκος των καταθέσεων επί προθεσμία άνω των 24 μηνών ηυξήθη από 1 Απρ. 1970 εις 8%. 4.Λογαριασμοί καταθέσεων εις συν/γμα επ’ ονόματι Ελλήνων ναυτικών προσωρινώς ή οριστικώς αποχωρησάντων εκ του ναυτικού επαγγέλματος και ευρισκομένων εν Ελλάδι, δύναται να ανοίγωνται ή να τροφοδοτώνται και εκ του καταβαλλομένου αυτοίς εις δραχμάς, υπό των οικείων εν Ελλάδι εφοπλιστικών ή ναυτιλιακών γραφείων, προϊόντος των πάσης φύσεως αποδοχών ή αποζημιώσεών των, τας οποίας ούτος εδικαιούτο, άλλως, όπως εισπράξωσιν εις ξένον νόμισμα. Εν τη περιπτώσει ταύτη δέον όπως: α)Το άνοιγμα ή η τροφοδότησις του λογ/σμού καταθέσεως πραγματοποιήται εντός εξαμήνου το βραδύτερον από της τελευταίας εισόδου του ναυτικού εις την χώραν και β)λαμβάνηται ιδιαιτέρα μέριμνα, υπό της δεχομένης την κατάθεσιν Τραπέζης, δια την αντίστοιχον χρέωσιν του παρά τη Τραπέζη της Ελλάδος εξωλογιστικού εις συνάλλαγμα λογ/σμού του οικείου εφοπλιστικού ή ναυτιλιακού γραφείου. 5.Εις ας περιπτώσεις εκ των ως άνω λογ/σμών καταθέσεων εις συνάλλαγμα, ζητείται υπό του  καταθέτου ή επανεξαγωγή οιουδήποτε ποσού,  αλλ’ εις έτερα, του εις ο τηρείται η κατάθεσις, ξένα  νομίσματα, η αντίστοιχος μετατροπή θα λαμβάνη πάντοτε χώραν βάσει της ισχυούσης δια τα  νομίσματα  ταύτα,  κατά την ημέραν της αναλήψεως (Μετά την σελ. 68,01) Σελ. 68,03 Τεύχος 391-Σελ. 99 .110. Επαναπατρισμός Κεφαλαίων 26.Β.γ.12 μέσης τιμής αγοράς και πωλήσεως του επισήμου δελτίου της Τραπέζης της Ελλάδος. 6.Οι τηρούντες εν Ελλάδι ελευθέρως μετατρεψίμους λογ/σμούς καταθέσεων εις συν/γμα μετά την εκ του εξωτερικού παλιννόστησιν και οριστικήν εγκατάστασίν των εις την χώραν, δικαιούνται όπως, βάσει των απαιτουμένων κατά περίπτωσιν τραπεζικών κριτηρίων, τύχωσι παρ’ οιουδήποτε πιστωτικού ιδρύματος και κατ’ απόλυτον προτεραιότητα, τραπεζικής χρηματοδοτήσεως, δια την επαγγελματικήν των αποκατάστασιν εν Ελλάδι και μέχρι ποσού τουλάχιστον ίσου προς το μέσον εις δραχμάς ύψους της εις συν/μα καταθέσεώς των κατά το τελευταίον, προ της υποβολής της αιτήσεως δανεισμού, 12μηνον χρονικόν διάστημα. 7.Πάσαι αι λοιπαί διατάξεις της τροποποιουμένης αποφάσεως (Ν.Ε. συν. 1496/11/16.4.1968) παραμένουσιν αμετάβλητοι. 8.Εξ ετέρου η Νομισματική Επιτροπή συνιστά γενικώς προς τα εξουσιοδοτηθέντα ίνα δέχωνται καταθέσεις εις συνάλλαγμα πιστωτικά ιδρύματα όπως, λαμβάνωντα υπ’ όψιν τας ειδικάς συνθήκας, υφ’ ας τελούν οι εν τω εξωτερικώ εργαζόμενοι Έλληνες καταθέται των, επιδεικνύωσιν όλως εξαιρετικήν επιμέλειαν, ταχύτητα και κατανόησιν εις ό,τι αφορά την εξυπηρέτησιν αυτών, ειδικώτερον δε όπως: α)Ο διακανονισμός των εκ του εξωτερικού εντολών ή επιταγών και το άνοιγμα των λογ/σμών καταθέσεων λαμβάνη χώραν αυθημερόν. β)Εκδοθώσιν ειδικού τύπου βιβλιάρια καταθέσεων εις συν/μα. γ)Εις πάσαν περίπτωσιν, η αφορώσα εις την κίνησιν των λογ/σμών καταθέσεων εις συν/γμα αλληλογραφία, απευθύνηται, προς άμεσον ενημέρωσιν των καταθετών, εις τας εν τω εξωτερικώ διευθύνσεις των και ουχί της εν Ελλάδι μονίμου κατοικίας των. δ)Εις όσα εκ των εξουσιοδοτηθέντων όπως αποδέχωνται καταθέσεις της ανωτέρω μορφής πιστωτικά ιδρύματα υφίστανται, εκ του κανονισμού ή του εσωτερικού μηχανισμού αυτών, κωλύματα ως προς την ακριβή τήρησιν απασών εν γένει των διατάξεων της παρούσης και της τροποποιουμένης αποφάσεως (Ν.Ε. 1496/11/16.4.68), δέον όπως, μερίμνη των Διοικήσεων των εν λόγω ιδρυμάτων, κινηθή το ταχύτερον η προβλεπομένη κατά περίπτωσιν, νόμιμος διαδικασία, δια την προσήκουσαν, εν προκειμένω τροποποίησιν, συμπλήρωσιν και προσαρμογήν των Κανονισμών και των Οργανισμών εσωτερικής υπηρεσίας αυτών. 9.Η παρούσα απόφασις δέον, συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της πίστεως» όπως τύχη της εγκρίσεως του Υπουργικού Συμβουλίου και δημοσιευθή συμφώνως προς το άρθρ. 6 του αυτού Ν.Δ/τος εις την εφημερίδα της Κυβερνήσεως (τευχ. Α΄). Σελ. 68,04 Τεύχος 391-Σελ. 100 .111. 26.Β.γ.12 Επαναπατρισμός Κεφαλαίων 